KOMMISSIONENS BESLUTNING af 3. december 1997 om godkendelse af en ændring af det tillægsprogram for sortsomstilling af humle, som Belgien har indsendt i henhold til Rådets forordning (EØF) nr. 2997/87 (Kun den franske og den nederlandske udgave er autentisk) (97/834/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2997/87 af 22. september 1987 om fastsættelse af producentstøtten for humle for 1986-høsten og om fastlæggelse af særforanstaltninger for visse produktionsområder (1), senest ændret ved forordning (EF) nr. 423/95 (2), særlig artikel 2, stk. 5,

under henvisning til Kommissionens forordning (EØF) nr. 3889/87 af 22. december 1987 om gennemførelsesbestemmelser til særforanstaltningerne for visse humleproduktionsområder (3), senest ændret ved forordning (EØF) nr. 718/93 (4), særlig artikel 3, og

ud fra følgende betragtninger:

I henhold til artikel 2, stk. 5, i forordning (EØF) nr. 2997/87 indsendte Belgien den 10. marts 1988 et program for sortsomstilling af humle til Kommissionen; ved Kommissionens beslutning 88/606/EØF (5) godkendes dette program som ændret den 26. juli 1988; efter tre ændringer, henholdsvis ved beslutning 89/480/EØF (6), 91/94/EØF (7) og 92/149/EØF (8), afsluttedes programmet den 31. december 1992;

i henhold til artikel 1, stk. 2, i forordning (EØF) nr. 3889/87 indsendte Belgien den 29. december 1992 til Kommissionen et tillægsprogram for sortsomstilling, som adskilte sig fra det foregående ved at omfatte en ny producentsammenslutning, der var blevet anerkendt kort forinden, ved at omfatte nye arealer og ved i højere grad at være rettet mod en sortsomstilling til superalfasorter, som bedre svarer til markedsbehovene; tillægsprogrammet blev godkendt ved Kommissionens beslutning 93/251/EØF (9);

Belgien indsendte den 21. december 1993 nye ændringer af programmet til Kommissionen;

de foreslåede ændringer vedrørte den stadigt stigende tendens til at vælge superalfasorter, når der skal omstilles, og det stadigt større areal, der er omfattet af omstillingen; dette ændrede program blev godkendt ved Kommissionens beslutning 94/144/EF (10);

Belgien indsendte den 23. juli 1997 nye ændringer af programmet til Kommissionen;

de foreslåede ændringer vedrører overførsel mellem producentsammenslutninger, der er medlem af samme forening af producentsammenslutninger, af arealer, på hvilke der kan foretages sortsomstilling, idet det samlede areal, der er fastsat for Belgien, dog ikke ændres;

dette tillægsprogram som ændret er i overensstemmelse med den pågældende forordnings målsætninger og indeholder de oplysninger, der kræves efter artikel 2 i forordning (EØF) nr. 3889/87;

særstøtten for sortsomstilling kan også ydes for arealer, der er udlagt med andre sorter, hvis sådanne sorter dyrkes på arealer, der hovedsageligt er tilplantet med bitre sorter, som er omfattet af en omstillingsplan;

det nationale budgets andel af finansieringen overstiger ikke det loft, der er fastsat i artikel 2, stk. 2, i forordning (EØF) nr. 2997/87; i de faktiske omkostninger, der er omhandlet i artikel 2, stk. 2 i forordning (EØF) nr. 2997/87, kan der indgå skønsmæssigt fastsatte dele af nettoindkomsttabet som følge af omstillingsplanens gennemførelse; det er dog kun de skønsmæssigt fastsatte dele af det nettoindkomsttab, der er opstået fra datoen for udstedelsen af forordning (EØF) nr. 2997/87, der kan indgå i beregningen af de faktiske omkostninger; medlemsstatens finansielle bidrag til sortsomstillingsprogrammet bør justeres tilsvarende;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Humle -

VEDTAGET FØLGENDE BESLUTNING:

Artikel 1

Det sortsomstillingsprogram for humle, som Belgien i henhold til forordning (EØF) nr. 2997/87 indsendte den 23. juli 1997, godkendes. De vigtigste oplysninger om programmet er anført i bilaget.

Artikel 2

Denne beslutning er rettet til Kongeriget Belgien.

Udfærdiget i Bruxelles, den 3. december 1997.

På Kommissionens vegne

Franz FISCHLER

Medlem af Kommissionen

(1) EFT L 284 af 7. 10. 1987, s. 19.

(2) EFT L 45 af 1. 3. 1995, s. 1.

(3) EFT L 365 af 24. 12. 1987, s. 41.

(4) EFT L 74 af 27. 3. 1993, s. 46.

(5) EFT L 334 af 6. 12. 1988, s. 26.

(6) EFT L 234 af 11. 8. 1989, s. 52.

(7) EFT L 50 af 23. 2. 1991, s. 28.

(8) EFT L 61 af 6. 3. 1992, s. 31.

(9) EFT L 115 af 11. 5. 1993, s. 28.

(10) EFT L 62 af 5. 3. 1994, s. 44.

BILAG

1. Liste over producentsammenslutninger omfattet af programmet

- Pacohop SV

- De Poperingse Hopproducenten Vereniging

- De Nieuwe Hoptelersbelangengroep (NHBG).

De to første sammenslutninger repræsenteres af Febelhop (forening af producentsammenslutninger).

2. Programmets varighed

Fra 1993 til 1996. De sidste tilplantninger skal være foretaget inden den 31. december 1996.

3. Arealer omfattet af programmet

>TABELPOSITION>

4. Sorter, som der omstilles til, og berørt areal

>TABELPOSITION>